การทำให้รอยยิ้มสมบูรณ์แบบ การดูแลช่องปาก
. รอยยิ้มที่สมบูรณ์แบบไม่จำเป็นต้องมีฟันแบบดาราฮอลลีวู้ดหรือรูปริมฝีปากบางอย่าง ยิ้มเพื่อให้คนอื่นรู้สึกมีความสุข เปิดเผย และสบายๆ ผู้คนจะใส่ใจกับเหตุผลที่อยู่เบื้องหลังรอยยิ้มของคุณมากกว่ารูปลักษณ์ภายนอก คำแนะนำด้านล่างจะช่วยให้คุณปรับเปลี่ยนลักษณะของรอยยิ้ม แต่นั่นเป็นสิ่งที่แต่งเติมให้ยิ่งดูดียิ่งขึ้น ดูในกระจกและผ่อนคลายกล้ามเนื้อบนใบหน้าและไหล่ ถ้าคุณเครียด ให้ลูบแก้มและหน้าผากเบาๆ ขบเน้นและผ่อนคลายกรามสักสองสามครั้ง รอยยิ้มที่แท้จริงคือรอยยิ้มที่ดีที่สุด นึกถึงความทรงจำหรือเหตุการณ์ล่าสุดที่สนุกๆ เพื่อน หรือคนที่คุณรัก แม้แต่เรื่องราวที่น่าอายในวัยเด็กก็สามารถทำให้คุณยิ้มได้ หนึ่งในความแตกต่างที่สำคัญระหว่างรอยยิ้มที่แท้จริงและรอยยิ้มปลอมๆ ก็คือการเปลี่ยนแปลงของกล้ามเนื้อรอบดวงตา ลองทำสิ่งเหล่านี้ก็ได้:  ลองหยีตาหรือหรี่ตาเล็กน้อย ซึ่งสิ่งนี้อาจจะเกิดขึ้นอยู่แล้วถ้าคุณยิ้มกว้าง ลองทำตาโตเล็กน้อย แล้วเลิกคิ้วขึ้น แม้แต่การเอียงหัวเล็กน้อยก็สามารถทำให้รอยยิ้มดูดีขึ้นได้ เริ่มฝึกรอยยิ้มที่เป็นทางการเพื่อถ่ายรูปสำหรับงานหรือโรงเรียน สบฟันเข้าด้วยกัน คุณอาจจะปิดริมฝีปากหรือยิงฟันก็ได้ตามต้องการ ลองแตะลิ้นไว้หลังฟันหน้าด้านบน สิ่งนี้จะทำให้ริมฝีปากล่างดูอิ่มขึ้นและทำให้สังเกตเห็นช่องว่างระหว่างฟันได้น้อยลง โดยทั่วไปแล้วนี่เป็นลักษณะของผู้หญิง แต่ใครๆ ก็ลองทำได้ นี่เป็นรอยยิ้มเล็กๆ ที่อ่อนโยนซึ่งคุณอาจจะใช้ในการเข้าสังคมเพื่อดึงดูดความสนใจของบางคน เม้มริมฝีปากเข้าหากันแล้วเหยียดกว้าง ยิ้มค้างไว้สักครู่และนานพอที่คนอื่นจะสังเกตเห็น นี่คือรูปแบบต่างๆ ของรอยยิ้มแบบนี้:  โค้งริมฝีปากโดยให้จุดศูนย์กลางอยู่กับที่และขยับมุมปากด้านนอกขึ้น ลองโค้งริมฝีปากอีกครั้ง แต่เหยียดมุมปากไปเรื่อยๆ จนกว่าจะเห็นฟัน ยิ้มเย้าโดยยกมุมปากข้างหนึ่งให้สูงกว่าอีกข้างหนึ่งและเลิกคิ้ว สิ่งนี้อาจจะกลายเป็นการยิ้มแบบจองหองหรือเยาะเย้ยได้ ดังนั้นให้ระวังดีๆ อ้าปากเพื่อให้ฟันไม่สัมผัสกันและยิ้มกว้างๆ เลิกคิ้วในขณะที่คุณยิ้มด้วย รอยยิ้มนี้บอกว่า “ฉันกำลังสนุกมาก!” ใช้ไหมขัดฟันวันละ 1-2 ครั้งก่อนแปรงฟัน ซึ่งนี่จะช่วยขจัดคราบจุลินทรีย์ตามซอกฟัน ป้องกันการสะสมของคราบสีเหลืองหรือสีขาวตุ่น ถ้าคุณใส่เหล็กจัดฟัน ให้ขอ "เครื่องช่วยสอดไหมขัดฟัน (Threaders)" จากแพทย์ผู้จัดฟัน ซึ่งช่วยให้คุณสามารถใช้ไหมขัดฟันระหว่างเส้นลวดจัดฟันได้ เพื่อให้ได้ฟันที่สะอาดและสุขภาพดีควรแปรงฟันวันละ 2 ครั้งเป็นเวลาอย่างน้อย 2-3 นาที ใช้ยาสีฟันที่มีฟลูออไรด์เพื่อผลลัพธ์ที่ดีที่สุด แปรงเบาๆ โดยเฉพาะบริเวณแนวเหงือก การแปรงฟันแรงๆ ไม่ได้ทำให้ฟันสะอาดและอาจจะทำให้เหงือกของคุณเสียหายได้ ยาสีฟันเพื่อฟันขาวนั้นมีฤทธิ์กัดกร่อน ดังนั้นการใช้งานในระยะยาวอาจจะทำลายเคลือบฟันได้ ลองใช้วันเว้นวันหรือจนกว่าคราบที่เห็นชัดเจนบนผิวฟันจะถูกกำจัดออกไปแล้ว ถ้าแค่การใช้ไหมขัดฟันและการแปรงฟันนั้นไม่พอที่จะทำให้ฟันขาวขึ้นแล้วล่ะก็ คุณอาจจะต้องการทำทรีทเมนท์ฟอกสีฟัน สิ่งที่หาได้จากที่บ้านเหล่านี้เป็นการเริ่มต้นที่ดีเนื่องจากมีราคาถูกกว่าตัวเลือกที่ร้านขายยา  เติมฝงฟูเล็กน้อยลงในยาสีฟันและแปรงฟันเป็นเวลา 2 นาที ทำอย่างนี้สัปดาห์ละ 1 ครั้ง เนื่องจากการใช้มากเกินไปอาจจะทำให้ฟันเสียหายได้  กลั้วน้ำมันมะพร้าวเล็กน้อยในปากสักสองสามนาทีแล้วบ้วนทิ้ง ทันตแพทย์มีความเห็นที่แตกต่างกันออกไปว่าการทำ "ออยล์ พูลลิ่ง (Oil Pulling)" นี้ได้ผลหรือไม่ แต่นี่ก็ไม่น่าจะทำให้เกิดอันตรายใดๆ และมีคนสนใจทำเป็นจำนวนมาก   อย่าใช้อะไรที่เกี่ยวข้องกับสตรอเบอร์รี่ น้ำส้มสายชู หรืออาหารที่เป็นกรดอื่นๆ แม้ว่าสิ่งเหล่านี้จะสามารถขจัดคราบสกปรกได้ แต่พวกมันก็สามารถกัดกินเคลือบฟันได้อย่างรวดเร็ว สิ่งทั้งหมดต่อไปนี้อาจจะเจ็บปวดมากสำหรับผู้ที่มีฟันผุหรือเหงือกที่บอบบาง หรือใครก็ตามที่ใช้สิ่งเหล่านี้มากเกินไป พวกมันมีประสิทธิภาพมากในลดคราบบนฟัน นี่คือตัวเลือกบางอย่าง:   แถบฟอกสีฟัน: มีจำหน่ายที่ร้านขายยา ซึ่งสามารถช่วยขจัดคราบบนผิวฟันและคราบที่ลึกกว่าได้ แต่อาจจะไม่ค่อยได้ผลกับคราบที่เข้มกว่า และอาจจะทำให้เกิดอาการเสียวฟันชั่วคราว  ถาดฟอกสีฟัน: สิ่งนี้ใช้จะเจลฟอกฟันขาวที่มีประสิทธิภาพมากกว่าแถบฟอกสีฟัน ขอให้ทันตแพทย์ทำถาดให้พอดีกับฟันของคุณเพื่อผลลัพธ์ที่ดีที่สุด  กระบวนการฟอกสีฟัน: ทันตแพทย์สามารถฟอกสีฟันได้อย่างเชี่ยวชาญและปกป้องเหงือกของคุณในขณะที่ทำ และปกติแล้วประกันจะไม่จ่ายสำหรับการฟอกสีฟัน กาแฟ ชาดำ และไวน์ ล้วนสามารถทำให้ฟันเป็นคราบได้ ลองใช้หลอดดื่มสิ่งเหล่านี้หรือดื่มในปริมาณที่น้อยลง การสูบบุหรี่ก็สามารถทำให้ฟันเป็นคราบได้เช่นกัน ดังนั้นให้ลองเลิกนิสัยหรือเปลี่ยนเป็นบุหรี่อิเล็กทรอนิกส์หรือบุหรี่ไฟฟ้า ซึ่งไม่ทำให้เกิดคราบเนื่องจากไม่มีควัน แต่ไม่ทราบถึงผลกระทบในระยะยาว อย่าลืมว่ารอยยิ้มทำให้ริมฝีปากโดดเด่นเช่นกัน ดูแลริมฝีปากโดยใช้เทคนิคเหล่านี้:  ขัดริมฝีปากด้วยสครับหรือแปรงสีฟัน ถ้าริมฝีปากแตกอย่างหนัก ให้ทำแค่หลังจากอาบน้ำเสร็จ ทาลิปบาล์มหลังการขัดหรือเมื่อรู้สึกว่าริมฝีปากแห้ง ใช้ลิปบาล์มที่มีสารกันแดดก่อนออกไปข้างนอกตอนเช้าหรือบ่าย ดื่มน้ำเพื่อคงความชุ่มชื้น ถ้าริมฝีปากแห้งให้ดื่มน้ำแล้วใช้ผ้าเช็ดให้แห้ง หลีกเลี่ยงการเลียริมฝีปาก ในกรณีส่วนใหญ่นั้นรูปร่างของฟันไม่ได้เป็นอุปสรรคต่อรอยยิ้มที่สวยงาม ฟันเกหรือฟันห่างอาจจะดูน่ารักเสียด้วยซ้ำ อย่างไรก็ตามถ้าคุณไม่ชอบฟันของคุณ ทันตแพทย์หรือทันตแพทย์จัดฟันมีเครื่องมือมากมายเพื่อช่วยจัดรูปร่างฟัน  ถ้าคุณใส่เหล็กจัดฟัน รีเทนเนอร์ หรือรับการรักษาอื่นๆ ให้ถามทันตแพทย์จัดฟันเกี่ยวกับวิธีการรักษาความสะอาด รีเทนเนอร์ที่สกปรกนั้นสามารถทำลายรอยยิ้มและทำให้เกิดกลิ่นปากได้ ถ้าคุณต้องการการเปลี่ยนแปลงอย่างมาก ให้ปรึกษาเกี่ยวกับการทำทันตกรรมวีเนียร์ รากฟันเทียม สะพานฟัน หรือฟันปลอม สิ่งเหล่านี้จะเพิ่มฟันปลอมหรือลักษณะของฟันเข้าไปในปากเพื่อเปลี่ยนรอยยิ้มของคุณอย่างสมบูรณ์
เพิ่มความมั่นใจ หากระจกและผ่อนคลาย. นึกถึงเรื่องที่มีความสุข. ปรับเปลี่ยนดวงตา. ฝึกรอยยิ้มที่เป็นทางการ. สร้างรอยยิ้มที่เป็นมิตร. อวดรอยยิ้มกว้าง. ใช้ไหมขัดฟันทุกวัน. แปรงฟันวันละ 2 ครั้ง. ลองทำทรีทเมนท์ฟอกสีฟันที่บ้าน. ระวังการทำทรีทเมนท์ฟอกสีฟันแบบมืออาชีพ. ลดการสัมผัสกับสารที่ทำให้เกิดคราบ. รักษาริมฝีปากให้เนียนเรียบ. ลองพิจารณาการทำฟัน.
https://www.wikihow.com/Have-the-Perfect-Smile https://www.wikihow.com/Have-the-Perfect-Smile
Perfecting Your Smile Caring for Your Mouth